IR-RESTAWR TA' L-INKWATRU TA L-ASSUNTA FIL-PARROĊĊA TA' SANTA MARIJA BIRKIRKARA Fost l-inkwatri ta' ċertu preġju li nsibu fil- knisja tagħna, bla dubju ta' xejn l-iktar wieħed magħruf huwa dak ta' l-Assunta, li matul is-sena jkun qiegħed fl-Artal ta' Sant'Andrija fuq il-lemin, hekk kif tidħol fil-knisja. Fi żmien il-festa f' Awissu, dan l-inkwatru jintrama b'mod speċjali, minħabba l-fatt li għad m'għandniex statwa titulari. Dan l-inkwatru mpinġi b'kuluri taż-żejt, juri lil Marija mtellgħa s-Sema minn numru ta' anġli żgħar imdawrin bis-sħab. Il-Madonna hi mpittra b' ħarsitha 'l fuq u b'idejha miftuħin donnha b'sinjal li lesta tilqa' dak kollu li ġej għaliha. Fuq l-inkwatru, b'żebgħa sewda nsibu l-ittri V.F.G.A. (Voto Fecit, Gratia Accepit). Dan ifisser li l-inkwatru kien ġie kkummissjonat minn xi ħadd bħala ringrazzjament għal grazzja li kien qala'. F'dan l-inkwatru ma hemm l-ebda indikazzjoni ta' x'setgħat kienet il- grazzja maqlugħa, xi ħaġa li ġeneralment tinsab f'inkwatri Ex-Voto oħrajn, kemm bħala parti mix- xena fl-isfond jew bħala iskrizzjoni. Hu interessanti li bħala pittura hija kemxejn kbira meta mqabbla ma' inkwatri votivi oħra. Infatti filwaqt li din il-pittura hija 118-il ċm b'Jlċm, naraw per eżempju, li l-ex-voto kollha li jinsabu fis-Santwarju tal-Madonna tal-Ħerba ma jaqbżux it-30 jew l-40Oċm f'tul u wisa'. Tul is-snin l-inkwatru ġarrab ħsarat estensivi meta dan waqa' minn fejn kien imdendel u parti sew mit-tila ċċartet. L-inkwatru kien reġa' ġie ntelat fuq tila ġdida, iżda wara xi snin, dan it-tiċrit reġa' beda jinfetaħ bil-konsegwenza li t-tila kienet qed tiddeforma ruħha. Dan ikkawża ħsarat kbar fl-istrat tal-kulur. Iż-żmien ħalla l-effetti tiegħu wkoll fuq il-verniċ, li skura u b'hekk il-figuri ma baqgħux jidhru tant ċari. Kien għalhekk li ġie deċiż li dan l-inkwatru jiġi restawrat u x-xogħol ikun afdat f'idejn Charlotte Bellizzi, restawratriċi professjonali li ħadmet kemm barra minn Malta kif ukoll lokalment, bħal, per eżempju fil-Kon-Katridal ta' San Ġwann. F'Diċembru ta' l-2007, l-inkwatru tniżżel minn postu biex b'hekk ix-xogħol fuqu seta' jibda. Ghalkemm mit-teknika u l-materjal li ġew użati biex jigi mpinġi l-inkwatru, kien hemm indikazzjoni li seta' kien xogħol tas-seklu 18, dan gie kkonfermat bis-sejba tad-data 1777 f'rokna fil-lemin fin- naħa t'isfel tal-pittura, waqt it-tindif li sar bħala parti mill-intervent ta' restawr. Sfortunatament ma nafux min kien li kkumissjona din il-pittura, u lanqas min huwa l-pittur. Kull ma nistgħu ngħidu hu li l-istil huwa dak vernakular Malti, li jindika li x-xogħol huwa Malti. Min ikkummissjoni dan ix-xogħol ried prodott ta' kwalità perċ kellu limitazzjonijiet finanzjarji. Ikompli f'paġna 28 Dan joħroġ ukoll mill-fatt li l-gwarniċ kien miżbugħ bil-porporina u mhux indurat. Sakemm kien għaddej ix-xogħol ta' restawr, il- Bank of Valletta offra li jisponsorja ir-restawr tal-pittura. Ir-restawr tal-gwarniċ li kien jinkludi disinfestazzjoni u induratura b'folja tad-deheb 24 karat, tħallas mis-Sur Sandro Sciberras. Nhar it-12 ta' Awissu 2008, fil-ġimgħa tal-festa, waqt quddiesa speċjali li ser tkun ċċelebrata minn Mons. Arċisqof Pawlu Cremona OP fl-okkażjoni ta' l-20 anniversarju mill-Ittra Appostolika Mulieris Dignitatem, l-inkwatru restawrat se jiġi muri għall-ewwel darba fil-pubbliku u mbierek. Il-Parroċċa tirringrazzja l-ewwel nett lill-Kappillan Fr. Lino Azzopardi, — lill-parruċċani li dejjem għenu lill-Parroċċa f'kull proġett tagħha u lill-Bank of Valletta talli għoġobhom jgħinuna f'dan il-proġett billi iffinanzjaw il-parti l-kbira tax-xogħol ta' Ritratt xellug: Ritratt tal-pittura qabel ma beda r-restawr. Ritratt lemin: Pjanta tal- ħsarat misjuba fuq il-pittura Bla dubju, ringrazzjament kbir mill-qalb imur lil Ms. Charlotte Bellizzi li permezz tal-ħila u l-professjonalità kbira tagħha, tat lura lill-pittura d-dehra oriġinali tagħha u lill-parroċċa, pittura restawrata biex titgawda fis-snin li ġejjin. J'Alla aħna wkoll nirrikorru għand Ommna Marija għal dak kollu li jkollna. bżonn u nirringrazzjawha tal-grazzji kollha li taqlgħalna, proprju kif għamlet din il-persuna anomina b'tant imħabba u devozzjoni mijiet ta' snin ilu. €1777'- Is-sena li fiha tpittret din il-pittura